1945年6月24號，莫斯科舉行咗勝利大遊行；隨後嘅蘇聯時期，成個蘇聯同東歐各國都會舉行勝利日嘅慶祝活動，1963年烏克蘭蘇維埃聯邦社會主義共和國同1965年俄羅斯蘇維埃聯邦社會主義共和國更加宣布嗰日係公眾假期。喺蘇聯嘅電影、文學、教科書、藝術同大眾傳媒中，衛國戰爭同投降儀式係一個非常重要嘅題材，慶祝儀式逐漸發展，有會議、講座、酒會、煙花表演等等。